钦定古今图书集成/明伦汇编/氏族典/第634卷 > 《金史》 > 乌古论礼
## 钦定古今图书集成/明伦汇编/氏族典/第634卷 > 《金史》 > 乌古论礼

按《金史乌古论礼传》：“礼本名六斤，益都猛安人。充习
骑，累擢近侍局直长，转本局副使、左卫副将军。坐受
沁南军节度使兖王永成名马玉带，杖一百，削官解
职。起为蒲速碗群牧副使，改武库署令、宿直将军，复
为左卫副将军、顺州刺史，累迁武宁军节度。大安三
年，改知归德府，兼河南副统军，历知河南府。至宁初”，
改知太原府事。贞祐三年，兼河东北路安抚使。三年，
充本路宣抚使。顷之，兼左副元帅。四年，太原被围，未
几围解，进官二阶。兴定三年，卒。